על זוגיות - מי זקוק לרענון וטיפול                        (כתבה שניה מתוך שלוש)
ד"ר ציון בן אלי –פסיכולוג

כל מערכת זקוקה לתחזוקה, לטיפול, לתשומת לב. אנחנו דואגים לתחזק את הרכב, לטפל בו בזמן, אנחנו דואגים לתחזק את הגינה, לעשות את התיקונים הדרושים בבית, אנחנו דואגים לתחזוקה אישית שלנו, הולכים לבדיקות תקופתיות, עוסקים בספורט, אוכלים בריא.

הזוגיות לא נתפסת בדרך כלל כתחום שיש להשקיע בו, כתחום שיש להקדיש לו זמן ואנרגיה. התפיסה הנפוצה היא שזוגיות טובה פשוט תתפתח  מעצמה,  וזו כמובן טעות. 

זוגיות, כמו כל מערכת, צומחת, פורחת - כאשר משקיעים בה ונובלת כאשר מזניחים אותה.
במהלך עבודתי והכרותי עם עשרות רבות של זוגות מצאתי סימנים עקביים המצביעים על זוגיות מושקעת

להלן עשרה סימנים נפוצים לזוגיות מושקעת:

1) לכל בן זוג יש מקום מרחב אישי ,יחד עם מידת מה של תלות

2) יש מודעות לציפיות ההדדיות בנישואין ויש יכולת התמודדות בכל הקשור אליהם

3) בני הזוג יכולים לקבל את ההבדלים האישיים ביניהם

4) יש אמפתיה והבנה לבן הזוג . בן-הזוג יכול להיות, בשעת הצורך, חבר שמקשיב

5) בני הזוג יכולים ליצור קומוניקציה ברורה ופתוחה

6) בני הזוג נהנים ממין אחד מהשני ואוהבים אחד את השני

7) בני הזוג מקבלים את חוסר המושלמות  שביחסי האהבה

8) יש יכולת לעסוק במצבי קונפליקט , הקונפליקט לא נמשך זמן רב

9) נהנים מבילוי משותף כזוג

10) סומכים ומעניקים ביטחון אחד לשני

להלן סימנים נפוצים, שמראים שהזוגיות זקוקה  לטיפול ולריענון (עשרה הבולטים ביניהם):

1)קיימת תחושה שנגמרה האהבה

2) קיים קושי בתקשורת, מתקשים ליצור שיחה ,לדון בבעיה מבלי שהדיון יתפוצץ

3) אין חברות- לא משתפים אחד את השני בבעיות אישיות

4) קיימות ציפיות לא מציאותיות מהזוגיות , לא משלימים עם חוסר המושלמות.
5) קיימות בעיות ביחסי מין 

6) קיימים ריבים חוזרים לגבי חלוקת התפקידים בין בני הזוג

7) קיימים מאבקי כוח חוזרים                                                                

8) מריבות  גורמות לניתוק שנמשך מספר ימים ויותר

9) המריבות מתרחשות בנוכחות הילדים, הילדים מעורבים

10) אין כמעט בילוי זוגי ,כל החופשות נעשות עם הילדים, או עם חברים

מומלץ לבדוק את מצב הזוגיות כשיש תחושת תיסכול בשניים ויותר מהתחומים הנ"ל

